Elina Netsjajeva

Elina Netsjajeva (estisk: Elina Netšajeva, russisk: Элина Нечаева, født 10. november 1991 i Tallinn) er en estisk sopran. Internasjonalt bruker hun scenenavnet Elina Nechayeva, og hun representerte Estland i Eurovision Song Contest 2018 med sangen «La forza».

Bakgrunn 
Hun er uteksaminert fra den franske skolen i Tallinn i 2011, og i 2016 fullførte hun en mastergrad i klassisk sang ved Estlands musikk- og teaterakademi. Hun ble nasjonalt kjent i Estland i 2009, da hun deltok i tredje sesong av Eesti otsib superstaari – den estiske versjonen av Idol. Hun deltok også i ETVs artistkonkurranse Klassikatähed 2014, og hun vant estisk Melodi Grand Prix, Eesti Laul, i mars 2018. Hun fikk dermed representere Estland i Eurovision Song Contest i Lisboa i mai 2018 med den italienskspråklige sangen «La forza» (kraften). Sangen endte til slutt på en åttendeplass i finalen.

Netsjajeva har estiske, russiske og tsjuvasjiske aner og snakker estisk, russisk, engelsk, fransk og italiensk flytende. Det russiske etternavnet hennes staves på flere måter: Netšajeva (estisk), Nechayeva (engelsk) og Netsjajeva på norsk. I desember 2017 endret hun sitt scenenavn fra estiske Elina Netšajeva til den engelske stavemåten Elina Nechayeva.

Referanser

Eksterne lenker 
 

 
 

 

Estiske sangere
Deltakere i Eurovision Song Contest 2018
Personer fra Tallinn